
	Program preprečevanja in obvladovanja okužb v zasebni  dejavnosti – 

PISNA PRAVILA

	Navodilo št. 2

	STERILIZACIJA INSTRUMENTOV IN MATERIALA

	Sterilizacija obsega zaporedje postopkov dela od priprave do uporabe materiala. Postopki in aparature, ki se pri tem uporabljajo, morajo imeti ustrezne lastnosti, ki zagotavljajo uničevanje mikroorganizmov. Vse faze dela morajo biti določene in redno nadzorovane.

Postopek sterilizacije zajema naslednje faze:

♦ Odlaganje, zbiranje in po potrebi prevoz kontaminiranega in nečistega materiala (v

kolikor se opravlja sterilizacija v dislociranem objektu ali prostoru).
♦ Dekontaminacija in čiščenje (material mora biti pred sterilizacijo čist).
♦ Pakiranje materiala.
♦ Sterilizacija z aparaturami, ki ustrezajo evropskim normativom:
- polnjenje aparata,
- validacija in vzdrževanja aparata.
♦ Evidence.
♦ Nadzor.

♦ Prevoz.

♦ Skladiščenje.
1. Odlaganje, zbiranje in prevoz nečistega materiala
Kontaminirane instrumente zaradi varnosti pred okužbo osebja takoj po uporabi odložimo v čistilno-razkužilno raztopino, ki jo pripravimo in hranimo v posebni zaprti posodi (po možnosti z mrežico, da lahko vložene instrumente enostavno izvlečem). Ta materia ročno čisti zdravstveno izobraženo osebje (zaščita z osebno varovalno opremo).

Nedekontaminiran material zbiramo v zaprtih posodah, vendar samo v primeru, če bo material strojno dekontaminiran ali očiščen v prej kot 5 urah. V teh posodah ga transportiramo do termodezinfektorja.

2. Dekontaminacija in čiščenje
2.1. Dekontaminacija

Dekontaminacija je postopek, ki ga uporabljamo z namenom zaščititi osebje, ki ima opravka s kontaminiranimi instrumenti, pripomočki, predmeti. Dekontaminacijo izvajamo s pomočjo toplote (termodezinfektor) ali kemičnih sredstev, pri čemer ta način vključuje namakanje kontaminiranih instrumentov in pripomočkov v raztopini s čistilno- razkužilnim učinkom (npr. Sekusept plus s kontaktnim časom pri koncentraciji 1,5% - 1 h, 2,5% - 30 min, 4% - 15 min). Ta način omogoči varnejše postopke nadaljnjega rokovanja.

Pri dekontaminaciji s kemičnimi sredstvi moramo upoštevati navodilo proizvajalca. Kadar gre za materiale uporabljene pri bolnikih z zelo kužno boleznijo, je obvezna dekontaminacija v termodezinfektorju.

2.2. Čiščenje
Čistimo dekontaminirane materiale. S postopkom čiščenja odstranimo s površin 
instrumentov in pripomočkov vidno umazanijo in beljakovine, ki bi lahko ovirali postopek sterilizacije ter ščitili mikroorganizme pred delovanjem sterilizacijskega agensa. Prednost ima strojno čiščenje (poteka hkrati z dekontaminacijo) pred ročnim.

Ročno čiščenje opravljamo v pomivalnih koritih v nečistem prostoru. Poleg korita naj bo odlagalna površina za sušenje očiščenega materiala.

Za čiščenje uporabljamo krtačke, čistilne gobice ter podobne pripomočke, ki učinkovito odstranjujejo film s površine materialov. Ta pribor naj bo za enkratno uporabo. Če uporabljamo pribor za večkrartno uporabo, ga moramo pred ponovno uporabo sterilizirati.

Čiščenje naj se izvaja pod gladino čistilno-razkužilne raztopine, da zmanjšamo nastajanje aerosola. Posebno pozorni moramo biti na nazobčane in težko dostopne površine.

Po opravljenem čiščenju material temeljito izpiramo pod tekočo vodo, odcedimo in popolnoma osušimo z brisanjem s čisto mehko krpo.

Oseba, ki izvaja ročno čiščenje, uporablja osebno varovalno opremo: rokavice, nepropustni predpasnik in po potrebi masko in očala (možnost razprševanja).

Pripomočke pred pakiranjem za sterilizacijo pregledamo in vzdržujemo po navodilih proizvajalca. Če so poškodovani ali korodirani, jih izločimo iz uporabe (če so ostri, jih odložimo v zbiralnik za ostre predmete (klasifikacijska št. 18 01 01).

3. Pakiranje

Očiščene in osušene pripomočke pakiramo v namensko ovojnino, ki mora ustrezati normam EN 868. Ovojnina mora ustrezati tudi vrsti sterilizacije in sicer:

- parna sterilizacija: kovinski kontejnerji, papirna folija, flis papir, sterilizacijski papir,

- etilen oksid: papirna folija

- sterilizacija z vročim zrakom: alufolija, namenske posode

Zavitki z zavojnim materialom ne smejo biti težji od 3 kg, seti z instrumenti za parno

sterilizacijo ne več kot 8,5 kg, instrumenti v papirni foliji ne več kot 6 kg. Material za

operativne posege mora biti obvezno v dvojni ovojnini.

4. Sterilizacija z aparaturami

Avtoklav uporabljamo za sterilizacijo vsega materiala, ki prenese visoke temperature:

- sterilizator napolnimo le do 80% razpoložljivega volumna,

- material se ne sme dotikati sten komore,

- omogočen mora biti prehod sterilizacijskega agensa.

Trajanje sterilizacije:

 Avtoklav - 134 stopinj Celzija (v nadaljevanju 0C) faza sterilizacije 5 minut,

 Avtoklav - 1210C, faza sterilizacije 20 minut.

5. Evidence

Vodimo naslednje evidence:

- Evidence za sterilizator: vrsta programa, vrsta materiala, datum, ura kontrole, datum 

servisa, datum validacije

- Evidenca za material: datum sterilzacije, številka šarže.

6. Nadzor

Nadzor avtoklava se izvaja v skladu z EN 554 in EN 285:

· v vsaki šarži nadzor z integriranimi termoindikatorji (EN 867),

· dnevni nadzor Bowie Dick testa (EN 285), 

· biološke kontrole (industrijsko pripravljene, laboratorijske) po vsakem servisu in popravilu,  oziroma najmanj  na vsakih 10 šarž ali 2-krat mesečno (EN 866).

7. Prevoz

Sterilni material iz oddaljenega mesta sterilizacije prevažamo v zaprti embalaži (preprečimo poškodbo ovojnine.

8. Skladiščenje

Sterilni material shranjujemo v suhih namenskih prostorih. Trajanje sterilnosti je odvisno od števila plasti in vrste ovojnine ter načina skladiščenja.

9. Sterilizacija v priročnih namiznih avtoklavih:

Naprava mora izpolnjevati evropske standarde (EN 13060) ter mora biti validirana. Naprava naj bo avtomatizirana in s standardnimi programi.

Evidenca obsega: 

1. Dnevnik napak, vzdrževanja in servisiranja avtoklava.

2. Dnevnik sterilizacije z

· datumom in fizikalnimi parametri (temperatura, čas, trajanje postopka) ali računalniški izpis,

· kontrolo s kemičnimi indikatorji v vsaki šarži (pripnemo ali prilepimo na odgovarjajoč zapis v dnevniku),

· biološko kontrola: laboratorijska kontrola spor obdelanih v sterilizacijski napravi najmanj  1 krat krat mesečno (EN 866).

Dokumentacijo o postopkih sterilizacije shranjujemo najmanj 5 let.

